Óravázlat
A kódok birodalma – Keresd a kincset!
· Korosztály: 3., 4. osztály 
· Időtartam: 45 perc
· Téma: Algoritmikus gondolkodás, tájékozódás koordináta-rendszerben (négyzethálón), kódolás és dekódolás offline (unplugged) eszközökkel.
· Célok:
· A koordináta-rendszer (oszlopok betűi, sorok számai) magabiztos használata.
· Logikai készségek és a térbeli tájékozódás fejlesztése.
· Csapatmunka és egymásra figyelés támogatása.
· Eszközök: Kinyomtatott négyzethálók, korongok

1. Ráhangolódás: „Robotjáték” (10 perc)
· Tevékenység: Beszélgetés a kódolásról. A számítógépeknek pontos utasítások kellenek, különben eltévednek.
· Játék: Egy diák a robot, aki csak a tanár pontos lépés-utasításaira mozog a teremben.
· Cél: Megérteni az irányított, pontról pontra történő haladást.
2. Ismerkedés a hálóval és a korongokkal (10 perc)
· Tevékenység: A diákok kiosztják a négyzethálós lapokat és a korongokat.
· Közös gyakorlás:
· Keressük meg az A oszlopot és az 1-es sort! Tegyünk le oda egy korongot!
· Most tegyen mindenki egy korongot a D4 mezőre! (A tanár ellenőrzi, hogy a betű és a szám találkozásánál van-e a korong).
3. A kód lepakolása – Hol van a kincs? (20 perc)
· Tevékenység: Páros vagy egyéni munka a feladatlapon található kódsorokkal.
· A feladat szabálya: Nem írunk a lapra, hanem a megadott koordinátákra egy-egy korongot helyezünk el.
· Lépésről lépésre:
1. Az első kódcsoport: B7, B6, B5, B4, C4, D4. A gyerekek egymás után leteszik a korongokat. Mit látunk? Egy betű kezd kirajzolódni a korongokból.
2. A többi kódcsoport: A diákok folyamatosan pakolják le a korongokat a megadott helyekre (C3, C7, D7, stb.).
· A kincs megtalálása: Minden szám egy betűt takar, a végén a számok fölé kerülnek a megtalált betűk, és kijön a keresett szókapcsolat: lap alatt
· [bookmark: _GoBack]Zárás a kincs átadása: Az  „Okos Programozó” -k tanórai dicséretet és pecsétet kapnak. (5 perc)

